ಲಿಯು ಕಿಂಗ್‌ಯುನ್

ಲಿಯು ಕಿಂಗ್‌ಯುನ್ (ಚೀನೀ: 刘清韵; ಪಿನ್ಯಿನ್: ಲಿಯು ಕಿಂಗ್‌ಯುನ್; ಸುಮಾರ್ ೧೮೪೧ – ಸುಮಾರ್ ೧೯೦೦), ಪೆನ್ ನೇಮ್ ಗುಕ್ಸಿಯಾಂಗ್, ಒರ್ತಿ  ಚೀನದ ನಾಟಕದಾರ್ ಬೊಕ್ಕ ಕವಿ. ಅರೆನ್ "ಒಂಜೊಂಜಿ ಶತಮಾನೊದ ಅತ್ಯಂತ ಸೃಜನಶೀಲ ಪೊಣ್ಣು ನಾಟಕದಾರ್" ಪಂಡ್ದ್ ವರ್ಣನೆ ಮಲ್ತೆರ್.https://kn.wikipedia.org/wiki/%E0%B2%B2%E0%B2%BF%E0%B2%AF%E0%B3%81_%E0%B2%95%E0%B2%BF%E0%B2%82%E0%B2%97%E0%B3%8D%E2%80%8C%E0%B2%AF%E0%B3%81%E0%B2%A8%E0%B3%8D#cite_note-1 

 ಸುರುತ ಜೀವನ ಬೊಕ್ಕ ಕುಟುಂಬ 
ಲಿಯು ಕ್ವಿಂಗ್ಯುನ್ ಕ್ವಿಂಗ್ ರಾಜವಂಶದ ಕಾಲೊಡು ಜಿಯಾಂಗ್ಸು ಪ್ರಾಂತ್ಯೊದ ಡೊಂಗ್ಹೈ (ಇತ್ತೆದ ಲಿಯಾನ್ಯುಂಗಾಂಗ್) ಡ್ ೧೮೪೧ ಅತ್ತ್ಂಡ ೧೮೪೨[೨]ಡ್ ಪುಟ್ಟುವೆರ್. ಅರೆನ ಅಮ್ಮೆ  ಲಿಯು ಯುಂಟಾಂಗ್ ಒರಿ ಯಶಸ್ವಿ ವ್ಯಾಪಾರಿ ಬೊಕ್ಕ "ಉನ್ನತ ಅಧಿಕಾರಿ" ಆದಿತ್ತೆರ್. ಕ್ವಿಂಗ್ಯುನ್ ಆರ್ನ ಸುರುತ ಬಾಲೆ, ಬೊಕ್ಕ ಆರ್  ಪುಟ್ಟುನಗ ಸುಮಾರ್ ಐವ್ವ ವರ್ಸೊದ ಪ್ರಾಯೊಡು ಇತ್ತೆರ್. ಅರೆನ  ಅಪ್ಪೆನ ಕುಟುಂಬದ ಪುದರ್ ವಾಂಗ್. ವಾಂಗ್ ನನಲಾ ರಡ್ಡ್ ಪೊಣ್ಣು ಜೋಕುಲೆಗ್ ಜನ್ಮ ಕೊರ್ತೆರ್. ಕ್ವಿಂಗ್ಯುನ್ ಎಲ್ಯ ಪ್ರಾಯೊಡ್ದ್ ಅಸಾಮಾನ್ಯ ಭಾಷಾ ಸಾಮರ್ಥ್ಯೊನು ತೋಜಾಯೆರ್, ಬೊಕ್ಕ ಚಿತ್ರಕಲೆ ಬೊಕ್ಕ ಕಬಿತೆಡ್ ಪ್ರತಿಭೆನ್ ತೋಜಾಯೆರ್. ಪದಿನೆನ್ಮ ವರ್ಸೊದ ಪ್ರಾಯೊಡು, ಆರ್ ಹೈಝೌಡ್ ಒಂಜಿ ಶ್ರೀಮಂತ ಕುಟುಂಬೊದ ಸದಸ್ಯೆ ಆಯಿನ ಕ್ವಿಯಾನ್ ಮೆಯಿಪೊನ್ ಮದಿಮೆ ಆಯೆರ್. ಆ ಜೋಡಿಗ್ ಜೈವಿಕ ಜೋಕುಲು ಇಜ್ಜೆರ್; ಆಂಡಲಾ, ಲಿಯು ಸುಮಾರ್ ಮುಪ್ಪ ವರ್ಸೊದ ಪೊರ್ತುಡು ಮಿಂಕೈ ಪನ್ಪಿನ ಒರ್ತಿಪೊಣ್ಣು  ಮಗಳೆನ್ ದತ್ತು ಪಡೆಯೆರ್. https://kn.wikipedia.org/wiki/%E0%B2%B2%E0%B2%BF%E0%B2%AF%E0%B3%81_%E0%B2%95%E0%B2%BF%E0%B2%82%E0%B2%97%E0%B3%8D%E2%80%8C%E0%B2%AF%E0%B3%81%E0%B2%A8%E0%B3%8D#cite_note-2

 ವೃತ್ತಿ ಬೊಕ್ಕ ಸಾವು 
ನಾಟಕದಾರ್ ಆದ್ ಲಿಯು ಕ್ವಿಂಗ್ಯುನ್ ನ ಕೃತಿಲೆನ್ ಸಮಕಾಲೀನ ವಿಮರ್ಶಕೆರ್ ಎಡ್ಡೆ ರೀತಿಡ್ ಸ್ವೀಕಾರ ಮಲ್ತೆರ್. ಲಿಯು ಪು ಸೊಂಗ್ಲಿಂಗ್ ನ ಕೆಲಸೊಲೆಡ್ದ್ ಪ್ರಭಾವಿತರಾಯೆರ್; ಕನಿಷ್ಠ ಮೂಜಿ ನಾಟಕೊಲು ಒಂಜಿ ಚೀನೀ ಸ್ಟುಡಿಯೋದ ಸ್ಟ್ರೇಂಜ್ ಟೇಲ್ಸ್ ದ ಕತೆಕುಲೆಡ್ದ್ ಸ್ಫೂರ್ತಿ ಪಡೆಯಿನವು. ಒಂಜಿ ಅನ್ಸಂಗ್ ಹೀರೋ (丹青副) "ಟಿಯಾನ್ ಕೆಲಾಂಗ್" ಪನ್ಪಿನ ಕತೆನ್ ಆಧಾರ ಮಲ್ತ್ ದ್ ಉಂಡು; ಸ್ವರ್ಗೊಡ್ದ್ ಫೀನಿಕ್ಸ್ ಗ್ ಮುನ್ನಡೆ (天风引) "ದಿ ಡೆಮನ್ ಕಂಟ್ರಿ ಅಂಡ್ ದಿ ಸೀ ಮಾರ್ಕೆಟ್" ಪನ್ಪಿನ ಕತೆನ್ ಆಧಾರವಾದ್ ಉಂಡು; ಬೊಕ್ಕ ದಿ ವಿಸ್ಲ್ ಆಫ್ ದಿ ಫ್ಲೈಯಿಂಗ್ ರೇನ್ಬೋ (飞虹啸) "ಮಿಸ್ಟ್ರೆಸ್ ಗೆಂಗ್" ಪನ್ಪಿನ ಕತೆಡ್ದ್ ಸ್ಫೂರ್ತಿ ಪಡೆಯಿನವು. 

ಲಿಯು ಒರ್ತಿ  ಮಲ್ಲ ಕವಿ ಆದಿತ್ತೆರ್, ಅರೆನ ಜೀವನೊಡು ಇರ್ನೂದೆಡ್ದ್ ಜಾಸ್ತಿ ಕಬಿತೆಲೆನ್ ಬರೆಯೆರ್. ಈ ಕಬಿತೆಲೆನ್ ನನೊಂಜಿ ಸರ್ತಿ ಅರೆನ ಕಂಡನಿ ಬೊಕ್ಕ ಗುರು ವಾಂಗ್ ಯಿ ನ ಸಹಾಯೊಡು ರಡ್ಡ್ ಸಂಕಲನೊಲೆಡ್ ಸಂಗ್ರಹ ಮಲ್ತೆರ್. ಲಿಯುನ ಇರ್ವತ್ತನಾಲ್ ನಾಟಕೊಲೆನ ಸಂಗ್ರಹೊಡು ಕ್ವಿಯಾನ್ ಸಹಕಾರ ಕೊರ್ತೆರ್; ಕ್ಸಿಯಾವೊ ಪೆಂಗ್ಲೈ ನ ಅಮರ್ ಪೆವಿಲಿಯನ್ ಡ್ದ್ ನಾಟಕೊಲೆನ ಪ್ರತಿ ಇತ್ತೆ ರಾಷ್ಟ್ರೀಯ ತೈವಾನ್ ವಿಶ್ವವಿದ್ಯಾಲಯೊಡು ಸಂರಕ್ಷಣೆ ಆತ್ಂಡ್. ಆಂಡಲಾ, ೧೮೯೭ಡ್ ಶುಯಾಂಗ್ ಪ್ರದೇಶೊಡು "ತೀವ್ರ" ಪ್ರವಾಹೊಲೆನ ಸರಣಿ ಲಿಯುನ ಬಹುತೇಕ ಕೃತಿಕುಲು ನಾಶ ಆಂಡ್.https://kn.wikipedia.org/wiki/%E0%B2%B2%E0%B2%BF%E0%B2%AF%E0%B3%81_%E0%B2%95%E0%B2%BF%E0%B2%82%E0%B2%97%E0%B3%8D%E2%80%8C%E0%B2%AF%E0%B3%81%E0%B2%A8%E0%B3%8D#cite_note-3 

ಲಿಯು ಕ್ವಿಂಗ್ಯುನ್ ನ ಸಾವುದ ಬಗ್ಗೆ ಮಸ್ತ್ ಕಮ್ಮಿ ಮಾಹಿತಿ ಉಂಡು; ಹೆಚ್ಚಿನ ಮೂಲೊಲು ಆರ್ "1900 ಡ್ದ್ ಬೊಕ್ಕ" ತೀರ್ ಪೋಯೆರ್ ಪಂದ್ ಪನ್ಪೆರ್. ಆಂಡಲಾ, ಚೀನೀ ಸಾಹಿತ್ಯದ ಚೀನೀ ನಿಘಂಟುದ ಪ್ರಕಾರ, ಆರ್ ೧೯೧೬ಡ್ ತೀರ್ ಪೋಯೆರ್. ದಿ ರೆಡ್ ಬ್ರಷ್ ಡ್, ವಿಲ್ಟ್ ಇಡೆಮಾ ಬೊಕ್ಕ ಬೀಟಾ ಗ್ರಾಂಟ್ ಲಿಯು ಕ್ವಿಂಗ್ಯುನ್ ನ್ "ಒಂಜೊಂಜಿ ಶತಮಾನೊದ ಅತ್ಯಂತ ಸೃಜನಶೀಲ ಪೊಣ್ಣು ನಾಟಕದಾರ್" ಪಂಡ್ದ್ ವರ್ಣನೆ ಮಲ್ತೆರ್.

 ನಾಟಕೊಲು 

 ಒಂಜಿ ಅನ್ಸಂಗ್ ಹೀರೋ (丹青副)
 ಸ್ವರ್ಗೀಯ ಗಾಳಿದ ಮಾರ್ಗದರ್ಶನ (天風引)
 ಸಾಗರೊನು ತೂವೊಂದಿಪ್ಪುನ ನಿಟ್ಟುಸಿರ್ (望洋叹)
 ಫ್ಲೈಯಿಂಗ್ ರೇನ್ಬೋದ ಶಿಳ್ಳೆ (飞虹啸)

 ಉಲ್ಲೇಖೊಲು